**תקנון התאגדות**

**עמותת באולינג נגב למחויבות ולמצוינות.**

**פרק א' – מבוא.**

1. התקנות אשר בתוספת לחוק העמותות,תש"ם-1980 (להל"ן "החוק")לא תחולנה על עמותה זו.
2. בתקנות אלו, מלבד אם נוסח הכתב מחייב פירוש אחר :

"העמותה" - משמעה העמותה הנ"ל.

"וועד או ועדת משנה" - משמעה כל וועדה שהוקמה ע"י וועד העמותה או האסיפה

 הכללית בהתאם לפרקים ט' , י' , יא' לתקנות אלו לרבות וועדת

 הביקורת האמורה בפרק יג' לתקנות אלו.

"משרד העמותה" - משמעו משרד הרשום של העמותה אצל רשם העמותות

 שבאותו הזמן.

"פנקס חברים" - משמעו פנקס חברים של העמותה שיש לנהלו בהתאם לסעיף

 18 לחוק.

"חבר או חבר עמותה" - חבר עמותה אשר רשום באותו הזמן בפנקס החברים.

"שחקן או שחקן העמותה" - שחקן עמותה אשר רשום באותו הזמן ברשימת השחקנים .

"אסיפה או אסיפה כללית" - כל אסיפה כללית של העמותה, בין אם היא אסיפה רגילה ובין

 אם היא אסיפה שלא מן המניין.

"החלטה רגילה" - החלטה שנתקבלה באסיפה הכללית ברוב של 51% לפחות

 מחברי העמותה שהשתתפו בהצבעה.

"החלטה שלא מן המניין" - החלטה שנתקבלה באסיפה כללית ברוב של שלושה רבעים

 לפחות מחברי העמותה.

1. כל המילים והמונחים בתקנות אלו שלא הוגדרו – יהיה להם הפירוש שניתן להם בחוק,כפי שיהיה בעת שתקנות אלו תכנסנה לתוקף.

**פרק ב' – מטרות העמותה.**

1. מטרת העמותה היא לפעול בכל דרך שהעמותה תמצא לנכון, במישרין או בעקיפין לקידום ליגות לנוער (בנים / בנות) בבאולינג, להפעיל במסגרת מחויבות אישית את בני הנוער בחיי הקהילה בבאר-שבע והסביבה, ללוות ליווי אישי וצמוד ~~מוגבלים~~ **ספורטאים בעלי צרכים מיוחדים** במסגרת ספישל אולימפיק בענף הבאולינג, להקים ליגות באולינג תחרותיות במסגרת העמותה, לייצג את הנגב על כל יישוביו מגדול ועד קטן מי בערים ומי בפריפריה בתחרויות ארציות ובין לאומיות במסגרות באולינג.
2. בלי לפגוע בכלליות האמור בסעיף 4 לעיל – מטרת העמותה כוללת גם את הפעולות הבאות:
3. להקים, לייסד, להפעיל, להשתתף בהפעלה, לנהל, להחזיק קבוצות ו/או שחקנים ו/או ליגות למשחק באולינג.
4. לעודד ולקדם את שחקני הבאולינג המשחקים במסגרת העמותה תוך שיתוף פעולה עם כל ארגון או גוף, אשר יוכל לתרום לפעילות העמותה.
5. לתת הדרכה מקצועית בתחום הבאולינגלחברי ושחקניהעמותה המאוגדים והמשחקים במסגרות העמותה.
6. לקבוע כללי התנהגות מחייבים בכל הקשור לניהול משחקי הבאולינג במסגרת העמותה ולשנות כללים אלה מפעם לפעם. כללים אלה יפורסמו בלוח מודעות כל זמן תוקפם.
7. לפקח על קיום הכללים שיקבעו מפעם לפעם.
8. להשתמש בכל האמצעים הדרושים כדי לקדם את ענף הבאולינג בקרב בני הנוער ואת שחקני הבאולינגכבודדים וכקבוצות במסגרות עליהן יוחלט מפעם לפעם.
9. לארגן ולערוך תחרויות, קורסים, כינוסים, השתלמויות, אימונים וכל היוצא באלה, בשיתוף עם מוסדות או ארגונים אחרים בארץ ובעולם או בלעדיהם וכן לקבוע פרסים כספיים או אחרים במטרה לקיים את סעיף 5ב' לעיל.
10. לגייס כספים למימון פעילותה השוטפת ולקידום מטרותיה הן מהמוסדות הממלכתיים והעירוניים, מגופים פרטיים ואחרים והן מתאגידים ויחידים.
11. לעשות כל פעולה אחרת לקידום מטרות העמותה.

**פרק ג' – סמכויות העמותה**.

1. לצורך ביצוע והגשמת מטרות העמותה, רשאית העמותה לחתום על כל מסמך מכל מין וסוג, לקבל ו/או לשלם כל תשלום, להתחייב כלפי אחרים ו/או לקבל כל התחייבות ולעשות כל דבר וכל פעולה משפטית, ללא יוצא מן הכלל שהעמותה תמצא לנכון.
2. בלי לפגוע בכלליות האמור בסעיף 6 לעיל, מוסמכת העמותה ורשאית היא לעשות את הפעולות שלהלן, כולן או מקצתן, באופן ובתנאים שהיא תמצא לנכון:
3. לאסוף ולקבל כספים מחברי העמותה, מגופים פרטיים, ממוסדות ציבוריים וממשלתיים, מתרומות, מעיזבונות ומכל מקור אחר בארץ ובחו"ל.
4. לקנות ולמכור, לשכור ולהשכיר, לחכור ולהחכיר, לקבל ולמסור, לשאול ולהשאיל, ללוות ולהלוות, לשעבד ולקבל לשיעבוד, להשתמש ולהרשות להשתמש, לבנות ולהרוס, להקים, לשפץ, לשנות ולעשות כל פעולה משפטית אחרת בתמורה או ללא תמורה – בקשר למיטלטלין, למקרקעין, לניירות ערך ולכל נכס או זכות אחרת.
5. לפתוח לנהל ולהחזיק חשבון בכל סניף של בנק ובכל מוסד כספי אחר, וכן להשקיע את כספיה ולעשות בהם כל דבר לפי ראות עיניה.
6. לקבל עליה כל התחיבות שתיראה לה לחתום על כל חוזה, שטר, ערבות וכל מסמך אחר.
7. להעסיק עובדים ומתנדבים.
8. לייסד, לנהל או להשתתף ביסוד או בניהול, של כל קרן, מוסד ותאגיד שיעסקו בפעולות המקדמות את מטרת העמותה או המסייעת להשגתן ואשר לפיו מהותן אינן מיועדות להפקת רווחים.

**פרק ד' – חברות.**

1. א. מייסדי העמותה הינם חברים בה מיום רישום העמותה בפנקס העמותות.

ב. אדם החפץ להיות חבר בעמותה ו/או שחקן במסגרות העמותה ימציא לוועד :

 1. בקשה כדוגמת נספח א' לתקנות אלו (נספח א' מהווה חלק בלתי נפרד מתקנות אלו)

 בקשה כאמור תוגש פעם אחת בעת כניסתו הראשונה לעמותה ואין צורך להגישה

 בכל שנה. באם פקעה חברותו בעמותה,כאמור בסעיף 12 שלהלן, והוא מבקש לחזור

 לעמותה כחבר, יגיש את הבקשה פעם נוספת.

 2. תשלום דמי חבר לשנה הקרובה, כפי שנקבע על ידי חברי וועד העמותה.

 3. שחקנים שאינם חברי עמותה, ישלמו דמי השתתפות בליגות כפי שיקבע על ידי חברי

 וועד העמותה מפעם לפעם.

 4. אישור רפואי תקף, חתום ע"י רופא ספורט, בהתאם להוראות חוק הספורט ו/או,

 להנחיות ההתאחדות הכדורת לישראל באמצעות העמותה.

ג. אדם שמילא אחר סעיפים 8. ב. 1, 2 , 4 , ושמו נרשם ברשימת המבוטחים של העמותה

 כפי שמופיע מעת לעת ברשימות חברת הביטוח הינו חבר עמותה ממועד עדכון רשימת

 המבוטחים ואישורה ע"י חברת הביטוח / עוצמה.

ד. אדם שמילא אחר סעיפים 8. ב. 1, 3 , 4 , ושמו נרשם ברשימת המבוטחים של העמותה

 כפי שמופיע מעת לעת ברשימות חברת הביטוח הינו שחקן העמותה ממועד עדכון

 רשימת המבוטחים ואישורה ע"י חברת הביטוח / עוצמה.

ה. ההחלטה בדבר אי קבלת המבקש להיות חבר בעמותה, נתונה בידי הוועד, סירב הוועד

 לקבל את המבקש רשאי הוא לערער על הסירוב בפני האסיפה הכללית הקרובה.

1. התקבל המבקש כחבר עמותה, כאמור לעיל, יפעל מזכיר העמותה או היו"ר כדלקמן:
2. ירשום את המבקש בפנקס החברים, תוך ציון יום תחילת חברותו.
3. יודיע למבקש על קבלתו כחבר ויפרסם את הדבר לידיעת החברים.
4. החליט הוועד לדחות את הבקשה, יודיע למבקש בכתב תוך 7 ימים והמבקש יהיה רשאי לנהוג כאמור בסעיף 8 ה. לעיל.
5. א. חבר עמותה זכאי להשתתף ולהצביע בכל אסיפה כללית ויהיה לו קול אחד בכל

 הצבעה, הוא זכאי לבחור ולהיבחר לוועד או לוועדת הביקורת.

 ב, חבר עמותה / שחקן עמותה זכאי להשתתף בפעולות העמותה וליהנות משירותיה.

1. הוועד, באישור האסיפה הכללית, רשאי לקבוע דמי חבר ו/או דמי השתתפות שתשלומם יהיה חובה על החברים/השחקנים.
2. פקיעת חברות בעמותה אינה פוטרת מסילוק התשלומים שהגיעו לעמותה מן החבר ערב פקיעת חברותו בעד התקופה שעד לפקיעת חברותו.
3. שחקן עמותה שעזב את העמותה אינה פוטרת מסילוק התשלומים שהגיעו לעמותה מן השחקן ערב עזיבתו את העמותה.
4. חבר שלא שילם לעמותה את המגיע לה ממנו אינו זכאי לשירותי העמותה.

**פרק ה' – פקיעת חברות.**

1. א. החברות בעמותה פוקעת :
2. א) בחבר שהוא תאגיד – בגמר פירוקו.

ב) במותו של החבר. המועד הקובע, היום שבו הומצא במשרד העמותה מקור או העתק

 מאומת ע"י עו"ד של אחד מהמסמכים הבאים: תעודת פטירה משרד הפנים, תעודת

 פטירה שהוציא רופא, צו קיום צוואה או צו ירושה.

1. אם נטרפה עליו דעתו או חלה ברוחו במידה שאינו אחראי למעשיו, המועד הקובע: היום

שבו נמסר במשרד העמותה מקור או העתק מאומת ע"י עו"ד של אישור רופא מוסמך

המעיד על-כך.

1. אם הוכרז כפסול דין המועד הקובע , יום ההכרזה.
2. אם הודיע החבר לעמותה, בכתב חתום על ידו, על בקשתו להפסיק את חברותו, המועד הקובע : היום שצוין בהודעה אך בכל מקרה לא לפני היום שבוא נמסרה ההודעה לעמותה.
3. בהוצאתו מהעמותה.

ב. האסיפה הכללית רשאית, לפי הצעת הוועד, להחליט, בהחלטה שלא מן המניין על

 הוצאת חבר מן העמותה מאחד הטעמים הבאים:

1. החבר לא שילם לעמותה את המגיע לה ממנו.
2. החבר לא קיים את הוראות התקנון או ההחלטה של האסיפה הכללית.
3. החבר פועל בניגוד למטרות העמותה.
4. החבר פעל או פועל או שיש חשש סביר כי יפעל באופן שיש בו או עלול להיות בו בכדי לפגוע באחד מאלה: בעמותה בכל גוף או אדם הפועל מטעם העמותה או בשמה.

 ג. לא יציע הוועד לאסיפה הכללית להוציא חבר מן העמותה אלה לאחר שנתן לו הזדמנות

 נאותה להשמיע טענותיו לעניין, ולא יציע מטעמים האמורים משנה א' ועד לשנה ב'

 להיותו חבר עמותה, אלא לאחר שהתרה בחבר ונתן לו זמן סביר לתיקון המעוות.

 ד. הזמנה, דרישה, התראה והודעה אחרת של העמותה לחבר יינתנו בכתב שיימסר לו ביד

 או ישלח בדואר רגיל אל מענו הרשום בפנקס החברים.

 **הוצאת שחקן מהעמותה.**

1. שחקן יורחק מהעמותה בקורות אחד הסעיפים לעיל :

 13 א'. 1 . א' ב' , וסעיפים 2-8 .

 13 ב'. סעיפים 1-4 .

1. הוועד יפעל לפי סעיפים 13 ג' , 13 ד' .בהודעתו לשחקן על הוצאתו כשחקן בעמותה.

**פרק ז' – תלונות.**

1. א. היה חבר עמותה (בפרק זה – "המתלונן") סבור, כי התקיים בחבר העמותה (בפרק זה –

 "הנלון"),אחד מהמקרים לעיל,יודיע על כך,בכתב חתום על ידו ( בפרק זה- "התלונה")

 ליו"ר הוועד.

ב. קיבל יו"ר הוועד תלונה חייב הוא, תוך 30 יום מיום קבלת התלונה, לפעול כדלקמן:

 1) לכנס את האסיפה הכללי, שבה תידון התלונה,למועד שיהיה לכל המאוחר 30 יום

 מיום קבלת התלונה.

 2) לשלוח לנלון הודעה על הגשת תלונה ובהודעה להזמין את הנלון להשמיע את

 טענותיו בפני האסיפה הכללית בישיבה שנקבעה לשם כך.

1. על כל האמור לעיל לא תורה האסיפה הכללית על הוצאה חבר מהעמותה אלה מן הטעמים שפורטו בתקנון ולאחר שניתנה לו הזדמנות נאותה להשמיע את טענותיו.
2. החליטה האסיפה הכללית להורות על סיום חברות החבר – יחולו ההוראות שלהלן:
3. חברותו של הנלון בעמותה תבוטל עם החלטת האסיפה הכללית.
4. מזכיר/יו"ר העמותה ישלח, תוך 14 יום מיום החלטת האסיפה הכללית, הודעה על ההחלטה לכל חברי העמותה.

**פרק ח' – אסיפות כלליות.**

1. אסיפה כללית רגילה של העמותה תתקיים אחת ל- 12 חודשים ובכל מקרה לא יאוחר מ- 15 חודשים מיום כינוסה של האסיפה הכללית שלפניה.
2. כל אסיפה כללית רגילה תשמע דין וחשבון על פעולות הוועד והוועדות השונות ודין וחשבון של וועדת הביקורת ואו הגוף המבקר, תדון בעניינים אלה ותחליט על אישורם.
3. הוועד רשאי לכלול בסדר יום של אסיפה כללית רגילה כל עניין אחר שייראה לו, בנוסף לאמור בסעיף 19 לעיל, והוא חייב לעשות כן אם יקבל על כך דרישה בכתב של וועדת הביקורת,או של הגוף המבקר או של 60% מכלל חברי העמותה.
4. א. הוועד רשאי לכנס בכל עת אסיפה כללית שלא מן המניין, ועליו לעשות כן לפי דרישה

 בכתב של ועדת הביקורת, של הגוף המבקר או של עשירית מכלל חברי העמותה.

 לפי סעיף 20.(ב) לחוק העמותות, תש"ם 1980 לחוק:

ב. לא כינס הוועד את האסיפה הכללית שנדרשה כדין, תוך 21 ימים מיום שהוגשה

 הדרישה לפי סעיף קטן א. רשאים הדורשים לכנסה בעצמם, ובלבד שהאסיפה תתקיים

 בתוך שלושה חודשים מיום שהוגשה הדרישה כאמור: האסיפה תכונס, ככל האפשר,

 באותו האופן שבו מכונסות אספות בידי הוועד. לפי סעיף20.(ב1) לחוק:

1. לא כינס הוועד אסיפה כללית שלא מן המניין למרות שנדרש לעשות כן- יהיו כל החתומים על הדרישה לכינוס האסיפה שלא מן המניין רשאים לכנס את האסיפה הכללית וכל ההוצאות הכרוכות בכך יחולו על העמותה. כל הוראות הנוגעות לכינוס האסיפה הכללית יחולו על כינוס האסיפה עפ"י סעיף זה כאילו כונסה האסיפה ע"י הוועד.
2. א. לפני כל כינוס של האסיפה הכללית ישלח מזכיר העמותה לחברי העמותה הודעה על כך,

 שתכלול את מקום האסיפה, יום בו תתקיים האסיפה ,שעת קיום האסיפה, וכן את כל

 העניינים שיהיו על סדר היום.

ב. ההודעה על כינוס האסיפה הכללית תשלח באמצעות דואר אלקטרוני/אינטרנט לכל חברי

 העמותה לפחות 10 ימים לפני כינוס האסיפה.

**פרק ט' – ניהול אסיפות.**

1. כל עניין הקשור לכינוס האסיפה הכללית או לניהולה שאין לגביו הוראה מפורשת בחוק או בתקנות אלו, יהיה בסמכותו של יו"ר הוועד.
2. א. המניין החוקי הדרוש לפעולת האסיפה הכללית הוא 25% מכלל חברי העמותה.

ב. אין לפתוח בשום דיון באסיפה כללית ואין כל תוקף לכל החלטה של האסיפה הכללית

 אלה אם נוכח בה בפתיחתה ובעת ההצבעה המניין החוקי.

1. א. כונסה כדין אסיפה כללית וכעבור חצי שעה מן המועד שנקבע לאסיפה לא ימצא המניין

 החוקי – תדחה האסיפה לאותו היום באותה השעה ובאותו המקום בשבוע שלאחר

 מכן. או לכל יום אחר ו/או שעה אחרת ו/או מקום אחר כפי שיחליט יו"ר הוועד.

 אם 50% מהנוכחים יתנגדו לקיום האסיפה, לא תתקיים האסיפה בכל מניין שיהיה

 ותדחה האסיפה למועד אחר שיקבע ע"י הוועד.

ב, נדחתה אסיפה כללית כאמור לעיל וגם בה לא ימצא מניין חוקי- יהיו חברי העמותה מניין

 חוקי לכל דבר וכל עניין והם יהיו רשאים לדון בעניינים שלמענם כונסה האסיפה.

 ג, לא התנגדו 50% מהנוכחים, כאמור בסעיף א' לעיל יהיו הנוכחים מניין חוקי לכל דבר

 ועניין.

1. א. יו"ר הוועד יכהן כיושב ראש בכל אסיפה כללית של העמותה. אם לא יופיע יו"ר הוועד

 לאסיפה או לא ירצה להיות יו"ר האסיפה, סגן יו"ר הוועד שישמש גם ממלא מקומו

 בתקופות היעדרות ממושכות של יו"ר הוועד, יהיה יו"ר לאותה אסיפה.

ב, מזכיר האסיפה יהיה מזכיר הוועד.

1. א. כל החלטה של העמותה תהיה כדין אם נתקבלה ברוב קולות, אלה אם נדרש רוב אחר

 בחוק או בתקנות אלו.

ב, היה שוויון קולות – נדחתה ההצעה.

1. יו"ר האסיפה הכללית ינהל את האסיפה ויהיה אחראי לרישום הפרוטוקול.
2. לא ידון באסיפה הכללית כל עניין שלא נכלל מלכתחילה בסדר היום, אלה בהסכמת יו"ר האסיפה הכללית ולאחר שהאסיפה הכללית החליטה להתיר לחבר העמותה להעלות את העניין לדיון.

ובתנאי שלא תתקיים הצבעה בעניין שלא נכלל בסדר יום האסיפה לפי ההזמנה שנשלחה אליה.

1. א. כל הצבעה באסיפה הכללית תהיה גלויה בהרמת ידיים, אלה אם דרש חבר הצבעה

 חשאית והאסיפה הכללית החליטה לקיים הצבעה חשאית.

 ב, דרש חבר העמותה שההצבעה באסיפה הכללית תהיה חשאית- חייב יו"ר האסיפה

 לקיים הצבעה גלויה באם התקבלה דרישתו.

 ג, החלטות החתומות על ידי כל חברי העמותה יראו אותן לכל דבר ועניין כהחלטות

 שהתקבלו באסיפה הכללית, למעט החלטות לפי סעיפים 11. 36 ו 43(א) לחוק

 העמותות .

1. אופן ההצבעה החשאית יקבע ע"י יו"ר האסיפה הכללית ובלבד שההצבעה החשאית תיערך באופן שיבטיח כי כל החברים יוכלו להצביע, בדרך שתבטיח כי זהותו של איש המצביעים לא תתגלה.
2. דרישה להצבעה חשאית לא תמנע את המשך האסיפה ודיון בכל השאלות מלבד זו שביחס אליה ההצבעה חשאית.
3. א. בכל אסיפה כללית ינוהל וירשם פרוטוקול: הפרוטוקול ירשם בידי מזכיר האסיפה ובאופן

 שישקף באופן תמציתי את דברי החברים. הפרוטוקול ייחתם בידי יו"ר האסיפה.

 ב, משנחתם הפרוטוקול ביד יו"ר האסיפה הכללית, יהיה הפרוטוקול ראיה לכאורה לתוכנו,

 לכשרות האסיפה,לניהולה ולקבלת ההחלטות שהתקבלו במהלכה.

1. א.ההצבעה באסיפה הכללית תהיה אישית ולכל חבר יהיה בעת ההצבעה באסיפה הכללית

 קול אחד.

 ב, יכול חבר למנות חבר אחר להצביע בשמו ע"י מתן ייפוי כח בכתב וחתימת המייפה. ייפוי

 הכח יהיה לחבר ספציפי , ולאסיפה כללית ספציפית. החבר הממנה, יציין בכתב המינוי

 את עמדתו לגבי הנושאים העומדים להצבעה.

 ג, חבר יכול לקבל עד 2 ייפוי כח של חברים אחרים בכל אסיפה כללית.

**פרק י' – הוועד.**

1. בחירת חברי הוועד:
2. חברי הוועד ייבחרו מבין חברי העמותה שיציגו את מועמדותם בפני האסיפה הכללית.
3. בחירת חבר וועד, מתוך חברי העמותה שהציגו את מועמדותם בבחירות, תעשה על ידי חברי העמותה בלבד. וחבר עמותה לעניין זה הינו חבר עמותה ששמו נרשם בפנקס החברים 60 יום לפני מועד עריכת הבחירות.
4. משך כהונת הוועד יהיה ~~לשנתיים~~ **לארבע שנים** (~~24 חודשים~~)**(48 חודשים)** מיום היבחרו ע"י האסיפה הכללית. אין מניעה לבחירת חבר ועד יוצא לרבות יו"ר וסגן יו"ר וועד להיבחר לקדנציה/לקדנציות נוספות.
5. הבחירות יהיו אישיות, גם אם הוגשו פחות מ- 7 מועמדים. בכל מספר מועמדים יבחרו חברי הוועד בדרך של הצבעה (חשאית או גלויה).
6. הבחירות יערכו באסיפה כללית במועד שיקבע על ידי הוועד היוצא.
7. במקרה של בחירות חשאיות הבחירות ינוהלו על ידי ועדת הבחירות וזו תהיה מוסמכת להכריז על תוצאות הבחירות.
8. האסיפה הכללית תחליט על מספר חברי וועדת הבחירות או הרכבה ותבחר בחברי וועדת הבחירות.
9. וועדת הבחירות תפרסם רשימה מעודכנת של בעלי זכות הבחירה, על פי הוראות תקנות אלה, 14 יום לפחות לפני המועד שיקבע לבחירות הוועד ואת שמות המועמדים.
10. על וועדת הבחירות לפרט את אופן ביצוע הבחירות בקלפי בנוהל כתוב ולפקח על כל שלב בעת ביצוען.
11. חבר עמותה ששמו לא יפורסם ברשימת בעלי זכות הבחירה יוכל להשיג על כך בפני וועדת הבחירות.
12. א. מספר חברי הוועד, עד אשר יקבע אחרת, בהחלטה שלא מן המניין של האסיפה הכללית

 יהיה : עד 7 חברים אך לא פחות משניים.

ב, המניין החוקי לישיבת הוועד יהיה שני חברים והכול עד שלא יקבע אחרת בהחלטה שלא

 מן המניין של האסיפה הכללית.

 ג, יו"ר הוועד ממלא מקומו ויתר חברי הוועד יכהנו בתפקידם עד למועד הבחירות כמתחייב

 מתקנון זה.

 ד, חבר שיזכה במירב קולות חברי העמותה בבחירות ישמש כיו"ר הוועד וממלא מקומו יהיה

 הבא במניין הקולות, אלה אם ויתר החבר על זכותו לשמש כיו"ר או ממלא מקום ואז

 יתמנה הבא בתור.

 ה, נתפנה מקומו של חבר וועד, מכל סיבה שהיא, יתמנה כחבר וועד הבא בתור מתוך

 רשימת המועמדים ובאם לא יהיה מועמד יערכו בחירות לחבר וועד נוסף

 ו, נתפנה מקומו של היו"ר – יהיה סגן יו"ר ליו"ר הוועד.

 נתפנה מקום סגן יו"ר הוועד ימנו חברי הוועד סגן יו"ר הוועד.

1. האסיפה כללית רשאית להעביר בכל עת וועד או חבר בוועד מכהונתו.
2. לא יכהן חבר ועד :

1. מי שאינו חבר עמותה.
2. מי שמשרת את העמותה בשכר או מי שעושה עסקה עם העמותה שבצידה רווח או טובת הנאה כלשהיא.
3. חבר וועדת הביקורת או רואה החשבון של העמותה.
4. היועץ המשפטי של העמותה.
5. מי שהורשע בפסק דין סופי בעבירה לפי סעיפים 290 עד 297 ו- 414 עד 438 לחוק העונשין, תשל"ז – 1977, או בעבירה אחרת שלדעת היועץ המשפטי לממשלה יש עימה קלון.
6. חברותו של חבר וועד תפקע אוטומטית בקרות האמור בסעיפים 13.א.1)ב)., 13.א.2) ,

 13.א.3), 13.א.5), לתקנון. בנסיבות אחרות העברת חבר ועד מכהונה בכפוף לסעיף 28 לחוק.

א. חברי הוועד לא יקבלו מכספי העמותה כל שכר וכל טובת הנאה חומרית לא במישרין ולא

 בעקיפין.

ב. חברי הוועד זכאים להחזר הוצאות כפי שיקבעו בכפוף לתקנות העמותות (גמול ליו"ר וועד, לחבר וועד ולחבר בוועדת ביקורת בעמותה),התשס"ט – 2009

**פרק יא' – ניהול ישיבות הוועד.**

1. הוועד רשאי להסדיר בעצמו את מועד ישיבותיו, הזמנה להן, ודרך ניהול וכל עניין

הקשור לפעולתו של הוועד שלא נקבע לגביו הוראה בחוק או בתקנות אלו.לישיבות הוועד יזומן רכז וועדת ביקורת כמשקיף.

1. החלטות הוועד יתקבלו ברוב קולות אלה אם נקבע אחרת בחוק או בתקנות אלה.
2. במקרה של שוויון קולות לא נתקבלה ההצעה.
3. חבר וועד לא יהיה רשאי להצביע בנושא שיש לו עניין אישי בו.
4. יו"ר הוועד ישב בכל ישיבה של הוועד וינהל את הישיבה אם לא יהיה יו"ר הוועד נוכח בישיבה או לא ירצה לשבת בראשה ישמש ממלא מקומו יו"ר.
5. בכל ישיבה של הוועד ינוהל וירשם פרוטוקול: הפרוטוקול יירשם בידי אדם שיו"ר הוועד מינה לשם כך וישקף, באופן תמציתי ונאמנה את דברי חברי הוועד ואת מהלך הישיבה. הפרוטוקול ייחתם בידי יו"ר הוועד.
6. משנחתם הפרוטוקול בידי יו"ר הוועד, יהיה הפרוטוקול ראיה לכאורה לתוכנו, לכשרות הישיבה, לניהולה ולקבלת ההחלטות שיתקבלו במהלכה.

**פרק יב' – ועדות משנה.**

1. הוועד או האסיפה הכללית רשאים לקבל החלטה על הקמת וועדה לעניין מסוים, לתקופה

 מסוימת או וועדה קבועה.

 חברי הוועדה יתמנו ע"י הוועד או על ידי האסיפה כללית.

**פרק יג' – וועדת משמעת.**

1. האסיפה הכללית תמנה "וועדת משמעת" בת שלושה חברים שבפניה יתנהל כל דיון משמעתי בתקופת כהונתה ואת יו"ר וועדת משמעת.
2. כהונת חברי וועדת משמעת תופסק באחד מאלה.
3. חבר הוועדה התפטר במסירת כתב התפטרות למזכיר העמותה או במסירת מכתב ליו"ר וועדת משמעת.
4. נבצר ממנו, דרך קבע, למלא את תפקידו.
5. החליטה האסיפה הכללית לבטל את מינויו.
6. כאשר תוגש תלונה נגד חבר וועדת משמעת ועד למועד סיום הטיפול בתלונה.
7. נתפנה מקומו של חבר בוועדת המשמעת תמנה האסיפה הכללית חבר אחר במקומו.
8. הדיון בפני וועדת משמעת ייערך על פי כתב קובלנה שיוגש לוועדת המשמעת ע"י הוועד ובלבד שהנלון יקבל העתק ממכתב הקובלנה, 14 יום לפחות לפני הדיון בעניינו.
9. ואלה העניינים שיבואו בפני וועדת המשמעת:
10. התנהגות חבר עמותה/שחקן עמותה במהלך שהותו במסגרת העמותה, במקום המשחקים בבאולינג, ובמסגרות אחרות בבאולינג גם אם לא היו במסגרת העמותה.
11. התנהגותו של בעל תפקיד בעמותה.
12. לא תדון וועדת המשמעת בעינינו של הנלון בלא שתינתן לו הזדמנות הנאותה להופיע בפני הוועדה ולטעון בפניה ובלא שקיבל העתק מכתב הקובלנה כאמור בסעיף לעיל.
13. ואלה העונשים שוועדת המשמעת מוסמכת להטיל על נלון שהורשע על ידה בעבירת משמעת:
14. אזהרה.
15. נזיפה.
16. קנס בסכום שלא יעלה על 1000 ₪ אשר ישולם ע"י הנלון לקופת העמותה.
17. הפחתת פינים ממאזנו האישי ושינוי הממוצע הכללי של הנלון לעונת המשחקים במהלכה נעברה העברה.
18. הוצאתו מטורניר בכל שלב מתחילתו ועד סופו ולמנוע ממנו זכאות לפרס.
19. השעייתו ממשחקי הבאולינג הנערכים במסגרת העמותה או מועדונה לתקופה קצובה.
20. העברתו לליגה אחרת .

**פרק יד' – וועדת ביקורת.**

1. א. וועדת הביקורת תהיה בת שני חברים לפחות והיא תיבחר באסיפה כללית רגילה.

ב. לא יכהן בוועדת הביקורת או הגוף המבקר מי שמשרת את העמותה שלא כחבר וועדת

 הביקורת או הגוף המבקר.

1. וועדת הביקורת תבדוק את ענייניה הכספיים, והנהלים של העמותה, את פנקסי החשבונות שלה וכל עניין שיוטל עליה ע"י האסיפה הכללית והיא תגיש לאסיפה הכללית לפחות אחת לשנה, דו"ח על העניינים הנ"ל שיכללו בו המלצות הוועדה לעניין אישור הדו"ח הכספי ולעניין שהוטל עליה ע"י האסיפה הכללית.
2. וועדת הביקורת תבדוק כל עניין שיוטל עליה ע"י הוועד והיא תגיש לוועד דו"ח על העניין שנבדק שיכלול את ממצאי הוועדה ואת המלצותיה.
3. האסיפה הכללית רשאית להחליט כי במקום ועדת הביקורת ימונה רואה החשבון או גוף שאושר לעניין זה בידי רשם העמותות (בתקנות אלה – הגוף המבקר).

**פרק טו' – גזבר.**

1. האסיפה הכללית תבחר גזבר אשר ינהל מטעמה את פנקסי החשבונות של העמותה.
2. הגזבר יבחר לתפקידו ברוב רגיל של המשתתפים באסיפה הכללית.
3. כהונת הגזבר תפקע באחת מאלה:
4. אם תחליט האסיפה הכללית ברוב רגיל, על הפסקת כהונתו מכל סיבה שהיא ומיום ההחלטה כאמור.
5. אם הורשע בעבירה שיש עמה קלון מיום שהפך פסק דין המרשיע להחלטה.

**פרק טז' – מזכיר העמותה.**

1. האסיפה הכללית תבחר מזכיר אשר יטפל בכל העניינים הארגוניים של העמותה והוא ימלא בין השאר אחר כל המטלות המוטלות עליו על פי תקנות אלו.
2. המזכיר יבחר לתפקידו ברוב רגיל של משתתפים באסיפה הכללית.
3. כהונת המזכיר תפקע באחת מאלה:
4. אם תחליט האסיפה הכללית ברוב רגיל, על הפסקת כהונתו מכל סיבה שהיא ומיום ההחלטה כאמור.
5. אם הורשע בעבירה שיש עמה קלון מיום שהפך פסק דין המרשיע להחלטה.

**פרק יח' – פרוטוקולים.**

1. יו"ר הוועד ידאג ויהיה אחראי לכך שספרי הפרוטוקולים של האסיפה הכללית,ישיבות של הוועד ושל ועדות המשנה יתנהלו על פי ההוראות שנקבעו בתקנות אלו וכל דין.
2. בכל ספרי הפרוטוקולים של העמותה יירשמו בתמציתיות ההצעות, ההחלטות ומהלך הדיון, כמו כן יירשמו בפרוטוקולים הדברים הבאים:
3. שמות הנוכחים.
4. ההחלטות שהתקבלו ובאיזה רוב התקבלו, היו נמנעים- יצוין הדבר בפרוטוקול.

יו"ר הוועד או יו"ר האסיפה לפי עניין יחתום על כל החלטה ויציין את תאריך ההחלטה.

**פרק יט' – זכות הייצוג.**

1. המפורטים מטה יוסמכו לחתום בשם העמותה על מסמכים שיחייבו אותה לבצע בשמה פעולות כדלהלן :
2. בכל ענייניה הכספיים של העמותה – יו"ר הוועד, ובהעדרו- ממלא מקומו, וגזבר העמותה, ובהעדרו – ממלא מקום שניהם יחדיו בצרוף חותמת העמותה.
3. בכל עניין אחר – יו"ר הוועד וחבר וועד נוסף, שניהם יחד, בצרוף חותמת העמותה.

**פרק כ' – נכסים לאחר פירוק.**

1. פורקה העמותה, ולאחר שנפרעו חובותיה במלואם, נשאר רכוש, יועבר רכוש זה לידי מוסד ציבורי אחר, כמשמעותו בסעיף 9 (2) לפקודת מס הכנסה, ולא יחולק בין חבריה.

**פרק כא' – שונות.**

1. נכסי העמותה והכנסותיה משמשים אך ורק למטרותיה וחלוקת רווחים או טובות הנאה בכל צורה שהיא בין חבריה אסורה .

**תאריך \_\_\_\_\_\_\_\_\_\_\_\_\_\_.**

**נספח א'.**

**בקשת חברות לחבר/ה שחקן/שחקנית בעמותה.**

**אדם החפץ להיות חבר/ה שחקן/שחקנית בעמותת באולינג נגב למחויבות ולמצוינות יגיש מסמך זה כשהוא כתוב בכתב קריא וחתום על ידו.**

**אני :**

**שם פרטי: \_\_\_\_\_\_\_\_\_ שם משפחה : \_\_\_\_\_\_\_\_\_\_\_**

**מין : \* להקיף בעיגול זכר / נקבה תאריך לידה : \_\_\_\_\_\_\_\_ ת.ז : \_\_\_\_\_\_\_\_\_\_\_**

 **מידת מכנס : \_\_\_\_ מידת נעליים : \_\_\_\_\_**

**מידת חולצה : \* להקיף בעיגול XXXL . XXL . XL . L . M . S . 18 . 16 . 14 . 12**

**השם כפי שרשום פייס בוק: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (על מנת להצטרף לקבוצת החברים בפייס בוק של העמותה)**

**כתובת מגורים : רחוב \_\_\_\_\_\_\_\_\_\_\_\_\_\_\_\_\_מספר :\_\_\_\_ שכונה \_\_\_\_\_\_\_\_\_\_\_**

 **עיר \_\_\_\_\_\_\_\_\_\_\_\_\_ מיקוד \_\_\_\_\_\_\_\_\_\_ ת.ד \_\_\_\_\_\_\_\_\_\_**

**דרכי התקשרות :**

**נייד 1 : \_\_\_\_\_\_\_\_\_\_\_\_\_\_\_\_\_\_\_\_ נייד 2 : \_\_\_\_\_\_\_\_\_\_\_\_\_\_\_\_\_\_\_\_**

**טלפון בעבודה 1 : \_\_\_\_\_\_\_\_\_\_\_\_\_ טלפון בעבודה 2 : \_\_\_\_\_\_\_\_\_\_\_\_\_\_\_\_\_**

**טלפון בבית 1 : \_\_\_\_\_\_\_\_\_\_\_\_\_\_\_\_ טלפון בבית 2 : \_\_\_\_\_\_\_\_\_\_\_\_\_\_\_\_**

**פקס עבודה : \_\_\_\_\_\_\_\_\_\_\_\_\_\_\_\_\_ פקס בית " \_\_\_\_\_\_\_\_\_\_\_\_\_\_\_\_\_**

**מייל אישי : \_\_\_\_\_\_\_\_\_\_\_\_\_\_\_\_\_\_\_\_\_\_\_\_@\_\_\_\_\_\_\_\_\_\_\_\_\_\_\_\_\_**

**אני \_\_\_\_\_\_\_\_\_\_\_\_\_\_\_ מבקש להיות חבר/שחקן בעמותת באולינג נגב למחויבות ולמצוינות, מטרות העמותה ותקנונה ידועים לי.**

**אם אתקבל כחבר בה, ו/או שחקן. מתחייב לקיים את הוראות התקנון ואת החלטת האסיפה הכללית של העמותה".**

**חתימה מלאה : \_\_\_\_\_\_\_\_\_\_\_\_\_\_\_\_\_\_ .**